25.5.2023 г.
BG
Официален вестник на Европейския съюз
L 137/61
142.
За да може да заключи, че помощта допринася за увеличаване на равнището на НИРДИ в Съюза, Комисията ще разглежда не само нетното увеличение на НИРДИ, извършвани от предприятието, но също така и приноса на помощта за общото увеличение на разходите за НИРДИ в съответния сектор, за увеличаването на трансграничните дейности в областта на НИРДИ в рамките на Съюза, както и за подобряването на ситуацията в Съюза по отношение на НИРДИ в международен контекст.
Благоприятно становище ще получават мерките за помощ, за които се предвижда публично достъпна последваща оценка на тяхното положително въздействие.
3.2.6.2.
С р ав н яв а н е н а по ло ж и т е лно т о с пря мо о т ри ца т е лн о то въ здейс тв ие о т по м ощта
143.
И накрая, Комисията ще сравни установените отрицателни последици от мярката за помощ, изразяващи се в нарушаването на конкуренцията и въздействието върху търговията между държавите членки (вж. раздели 3.2.1—3.2.5), и положителното въздействие от планираната помощ (вж. раздел 3.2.6.1) за развитието на икономическите дейности и икономиката или обществото на Съюза, или и двете, и ще направи заключение относно съвместимостта на мярката за помощ с вътрешния пазар само когато положителното въздействие е по-голямо от отрицателното.
144.
В случаите, когато предложената мярка за помощ не е предназначена за преодоляването на добре установена пазарна неефективност по подходящ и пропорционален начин, отрицателните нарушаващи конкуренцията ефекти ще надделеят над положителните ефекти от мярката, поради което Комисията вероятно ще заключи, че предложената мярка за помощ е несъвместима.
145.
Общият баланс на определени категории схеми за помощ може допълнително да бъде обвързан с изискване за последваща оценка, както е посочено в раздел 4.
В такива случаи Комисията може да ограничи продължителността на тези схеми до четири години или по-малко, като се предвиди възможност за подаване на повторно уведомление за тяхното продължаване след този срок.
4.
Оценка
146.
За да гарантира в по-голяма степен, че нарушаването на конкуренцията и търговията е ограничено, Комисията може да изиска схемите за помощ, посочени в точка 147 да бъдат подложени на последваща оценка.
Ще се извършват оценки на схеми, при които потенциалът за нарушаване на конкуренцията и търговията е особено голям, т.е. когато съществува риск от значително ограничаване или нарушаване на конкуренцията, ако прилагането не бъде своевременно подложено на преглед.
147.
Последваща оценка може да се изисква за схеми с големи бюджети за помощ или съдържащи нови характеристики, или когато са предвидени значителни пазарни, технологични или регулаторни промени.
При всички положения оценка ще се изисква за схеми с бюджет за държавна помощ или за които са били отчетени разходи над 150 милиона евро за дадена година или 750 милиона евро за цялата им продължителност, т.е. общата продължителност на схемата и всяка предходна схема, обхващаща подобна цел и географски регион, считано от 1 януари 2022 г. Предвид целите на оценката и за да се избегне непропорционална тежест за държавите членки, последващи оценки се изискват само за схеми за помощ, чиято обща продължителност надвишава три години, считано от 1 януари 2022 г.
148.
Изискването за последваща оценка може да бъде отменено за схеми за помощ, които са пряк приемник на схема, обхващаща сходна цел и сходна географска област, която схема е била предмет на оценка и за която е представен окончателен доклад за оценка в съответствие с плана за оценка, одобрен от Комисията, както и за която не са констатирани отрицателни заключения.
Когато окончателният доклад за оценка на схема не е в съответствие с одобрения план за оценка, тази схема трябва незабавно да бъде прекратена.
149.
Оценката следва да има за цел да провери дали са се осъществили предположенията и условията, върху които се основава съвместимостта на схемата, по-специално по отношение на необходимостта от мярката за помощ и ефективността ѝ с оглед на нейните общи и конкретни цели.
Следва също така да се оцени въздействието на схемата върху конкуренцията и търговията.